Списък на пълното оборудване, заявено от България за Ф-16

Списък на пълното оборудване, заявено от България за Ф-16

СОФИЯ, (BGM) – Американския Конгрес даде зелена светлина за продължаване преговорите по придобиване на 8 бр. изтребители Ф-16, нужни на българските ВВС.

В сайта на американската агенция по отбрана е публикуван и пълния списък на оборудването, с което ще бъдат оборудвани точно тези Ф-16, предназначени за нас, ако разбира се решим да купим.

Прочети още: Цената за българските Ф-16 не е показателна за крайната стойност, коментират от Локхийд Мартин

Прочети още: Американският конгрес одобри възможната продажба на Ф-16 за България

Оборудването включва:

– 8 бр. F-16 Block 70/72

– 10 бр. двигатели от General Electric с резервни части;

– 10 броя (вкл. 2 резервни) Link-16 – това е защитена срещу електронно заглушаване система за тактическо разпространяване на информация, навигация и разпознаване (Multi-Functional Information Distribution System (MIDS) – JTRS (MIDS-JTRS), използвана и на самолети от партньорски държави



– 9 броя (вкл. 1 резервен) Improved Program Display Generator (iPDG) – система, позволяваща видео и графични/анимирани цветни изображения с висока резолюция на дисплей, разположен между коленете на пилота



– 9 броя (вкл. 1 резервен) радари AN/APG-83 Active Electronically Scanned Array (AESA)



– 4 броя AN/AAQ-33 SNIPER Targeting Pod – устройство, благодарение на което пилотът/екипажът може визуално да засече, идентифицира и атакува тактически цели от разстояние извън обсега на повечето зенитни системи, което е особено голямо предимство при унищожаването на противовъздушна отбрана.



– 9 броя (вкл. 1 резервен) компютри Modular Mission Computer (MMC) 7000AH



– 9 броя LN-260 интегриран GPS/INS (EGI)

– 9 броя 20-мм оръдия M61 Vulcan



– 16 броя ракети въздух-въздух със среден обсег AIM-120C7 и 1 брой резервна система за насочването им



– 24 броя ракети AIM-9X Sidewinder плюс: 8 броя от този модел, но само за трениране (CATM) на монтирането им на самолета и тестове за използването им без стрелба; 4 броя резервни системи за тактическо насочване и 4 броя от същите системи, но за обучителни цели.



– 48 броя LAU-129 – вид гондола за окачване на различен вид въоръжения



– 15 комплекта от GBU-49 Enhanced Paveway II – 250-килограмова бомба с лазерно насочване срещу стационарни и движещи се наземни цели



– 15 комплекта GBU-54 Laser JDAM – това е 250-килограмова бомба Мк-82 с монтирано устройство за активно откриване на маркирани с лазер мишени, разработка на Boeing Defense



– 28 броя GBU-39 – това са 110-килограмови „бомби с малък диаметър“ (SDB-1) с прецизно насочване



– 24 броя детонатори FMU-152, които могат да се настройват за задействане в широк диапазон – от незабавно при контакт с целта до 24 часа след това



– 24 броя MK-82 (Tritonal) – това са 227-килограмови бомби с експлозив, съставен от 80% TNT и 20% алуминий



– 6 броя бомби MK82, но от вид, предназначен за атака с ограничени вторични щети



– 13 броя MAU-210 – това са устройства за цифров контрол (Enhanced Computer Control Group или ECCG), монтирани на бомби от типа GBU-54, благодарение на които може да се управлява моментът на взривяването им, било във въздуха над целта, било след попадането в нея.

– 9 броя (вкл. 1 резервен) AN/ALQ-211 – система за ранно предупреждение за приближаващ противник и защита от средства за електронна борба



– 9 броя (вкл. 1 резервен) AN/ALE-47 – система за защита от радарите или инфрачервеното насочване на ракети, изстреляни срещу самолета, чрез разпръскване на ярко горящи ракети, подобни на сигналните, или метални конфети



– 4140 заряда за инфрачервена защита, монтирани в касети, които ги изстрелват на импулси



– по 8250 броя PGU-27A/B бойни и тренировъчни 20-мм снаряди



– 36 броя MK-124 сигнални и димни гранати



– 9 броя APX-126 устройства за разпознаване „своя-чужд“ с криптирани и допълнително защитени комуникации



– 18 броя „радиостанции“ AN/ARC-238 UHF/VHF SATURN – в действителност „радио“ е условно име, тъй като това са средства за много по-сложна комуникация.

По отношение на обучение и помощ, България е поискала следното:

– 16 броя учебни ракети AIM-120C AMRAAM



– единна система за планиране на мисии (JMPS) със съответния софтуер, обучение и поддържане



– 20 броя системи JHMCS II (към които може да има и уреди за нощно виждане) – това е устройство, което се монтира на визьора на шлема на пилота и той вижда едновременно всички показатели без да се налага да следи уредите



– 10 уреда за нощно виждане



– 2 устройства за дистанционна видео комуникация (ROVER) 6i плюс една наземна станция



– наземен тренировъчен симулатор (за полет и поддръжка)



– една станция за първокачествена проверка на авиониката



– подкрепа за програмата за международна сигурност в електронната борба (ECISAP)



– подкрепа за устройствата, в които се използват пиро-патрони (CAD/PAD)



– подкрепа за препрограмирането и адаптирането на муниции – това е апарат, с който преди мисия се тества състоянието на въоръжението и се въвеждат необходими параметри



– комуникационно оборудване, програмно осигуряване и подпомагане



– подкрепа при изграждането и монтирането на обекти



– резервни части и смяна



– обучение на персонал и оборудване за него



– публикации и техническа документация



– контейнери



– подкрепа за мунициите и тестовото оборудване



– подкрепа при интегрирането на самолетите и мунициите и нужните за това тестове, проучвания и проверки



– подкрепа от американската администрация и от компанията с технически, инженерни и логистични услуги



– други елементи, свързани с логистиката и подкрепата на програмата.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Редакционен екип

Източник: Дневник, U.S. Defense Agency